钦定古今图书集成/明伦汇编/氏族典/第265卷 > 王延
## 钦定古今图书集成/明伦汇编/氏族典/第265卷 > 王延

按《五代史王延传》：“延字世美，郑州长丰人也。少好学，
尝以赋谒梁相李琪，琪为之称誉，荐为即墨县令。冯
道作相，与延故人召拜左补阙，迁水部员外郎，知制
诰，拜中书舍人，权知贡举，累迁刑部尚书，以太子少
保致仕，卒年七十三。延为人重然诺，与其弟规相友
爱，五代之际，称其家法焉。”